Temptation Island (Skandinavia)

Temptation Island er en skandinavisk reality-serie som i Norge gikk på \ TVNorge i 2002 og 2003. Konseptet i denne serien gikk ut på å samle noen unge par på en idyllisk sydhavsøy. Der skulle en gruppe single menn og kvinner teste parenes lojalitet overfor hverandre. I motsetning til andre realityserier ble det ikke utdelt noen premie. Konseptet var meget omstridt og møtte stor motstand da det forelå planer om en norsk versjon. «Utroskaps-TV» var et navn som ofte ble benyttet om programkonseptet. Den var en skandinavisk versjon av en amerikanske reality-serie med samme navn. Den gikk på Kanal 5 i Sverige og TvDanmark i Danmark.Programmet ble en seersuksess i Norge og Sverige, men ikke i Danmark.


== Konsept ==
I Temptation Island skulle fire par bo på en tropisk sydhavsøy i 12 dager. Parene skulle splittes straks de kom til øya og bo på hver sin side av øya. Der ble forholdet satte på ulike prøvelser. Guttene fikk selskap av 13 single jenter mens jentene ble vartet opp av 13 single gutter. Disse skulle de gå ut på date med, feste med og bade med. Underveis skulle enkelte av de single stemmes ut, slik at kun de mest populære ble igjen på øya. Med jevne mellomrom ble parene samlet der de måtte se videoklipp av hva kjærestene deres har gjort de siste dagene på øya. Ved oppholdets slutt skulle alle bestemme om hvorvidt de ønsket å fortsette forholdet til den de ankom sammen med på øya.


== Seertall ==
NorgeProgrammet ble en moderat seersuksess i Norge. Særlig i målgruppen 20 til 34 år stod serien sterkt, med en markedsandel på 42,1 prosent. Første sesong ble i snitt fulgt av 316 000 seere, noe som gav en snitt-markedsandel på 20,5 prosent i riksuniverset. Premieren ble sett av 377 000 (som også var den mest sette episoden).Andre sesong ble i snitt fulgt av 314 000, noe som ga en gjennomsnittlig markedsandel på 19,8 prosent i riksuniverset. Den mest sette episoden var finalen, med 379 000 seere. Premieren ble sett av 277 000.
SverigeProgrammet ble også en seersuksess i Sverige. Kanal 5 opplevde våren 2002 en fremgang på 35%, sett i forhold til samme periode i 2001. Mye av fremgangen ble tilskrevet Temptation Island.
DanmarkSeertallene i Danmark var ikke like gode. Første sesong ble i snitt sett av 130 000. Seertallene tok seg noe opp i andre sesong, men de var betydelig lavere enn i Norge.


== Striden rundt programmet ==
Temtation Island var meget omstridt da TVNorge våren 2001 besluttet å delta i produksjonen av en skandinavisk versjon. Konseptet ble på den tiden beskrevet som enda drøyere enn Big Brother (som var et program som nettopp hadde gått på norske skjermer for første gang). Legen Kjell Olav Svendsen gikk hardt ut og mente hele konseptet var umoralsk. Sexologene Elsa Almås og Esben Benestad gav uttrykk for samme skepsis.  Studenten Kim A. Johnsen var også en arg motstander og samlet 1000 underskrifter mot programmet som han leverte til TVNorge.Beslutningen var også omstridt innad i TVNorge. Blant annet så fikk kanal-sjef Pål Trælvik sparken for sin protest mot at programmet skulle produseres, mens programsjef Eivind Landsverk sa opp sin stilling i protest.I Sverige raste en tilsvarende debatt. Også der valgte programsjefen å gå.


== Produksjon ==
TVNorge hadde store problemer med å finne deltakere til programmet. Et Casting-byrå som fikk i oppdrag å skaffe deltakere til serien trakk seg fra oppdraget. En uke etter at castingen hadde startet hadde kun 12 nordmenn søkt om å delta. (Til sammenligning hadde rundt 5000 søkt om å delta på Big Brother i 2001).I Danmark søkte 240 om å få delta i andre sesong.Et norsk, et svensk, et dansk og et svensk-norsk par deltok i første sesong. Innspillingen av første sesong startet i august 2001.Innspillingen av første sesong foregikk på den idylliske øya Roatán i Honduras, mens andre sesong var lagt til den eksotiske øya Koh Samui i Thailand.


== Deltakere ==


== Referanser ==